User:Dr.Ashish kumar jain


 * स्व- निरीक्षण*

स्व-निरीक्षण आत्मावलोकन के बाद अपने अंतःकरण को निर्दोष रखने के लिए वह प्रहरा है जो प्रतिक्षण प्रतिपल प्रतिक्षण दोषों पर नजर रखता है और उन्हें आत्मसात नहीं होने देता है। सदोष अंतःकरण की शुद्धि का उपक्रम जिसमें वह अपनी सुप्त- अवस्था से बाहर निकलकर सुबोध की ओर अग्रसर होने लग जाता है स्व- निरीक्षण कहलाता है।

स्व- निरीक्षण में मानव की प्रत्येक गतिविधि पर नजर रखना पड़ती है वह गतिविधि भले ही मानसिक हो, वाचिक हो और शारीरिक ही क्यों ना हो ,मन की गतिविधियां हमारे वचन और शरीर से व्यक्त हो जाती हैं अतः स्व -निरीक्षण के लिए प्रथमत:मन उत्तरदायी होता है और इसे ही प्रथम क्रम में निरीक्षण में रखना आवश्यक होता है

मन में उठने वाली वेगों और वासनाओं की बाढ़ से उत्पन्न द्वंद अंतर्द्वंद स्व- निरीक्षण से शांत होकर निर्द्वंद निर्दोष निर्विकल्प अवस्था को जन्म देता है जो मानव को तटस्थ भावों में विभोर कर देता है जिसके कारण वह चित्त को शांत कर अचयन अनिर्णीत अवस्था में प्रवेश करा देता है।

उस समय वह ना तो किसी के चुनाव में, निर्णय में रुचि दिखाता है और ना ही भले -बुरे में कुछ विकल्प करता है वह तो केवल मात्र एक शांत दृष्टा के रूप में साक्षी बन केवल देखता है बिना प्रयोजन के । अंतःकरण की शुद्धि से अंतस चेतना की प्राप्ति के लिए निरीक्षण अत्यंत आवश्यक होता है, क्योंकि निरीक्षण से ज्ञान, ज्ञान से मुक्ति की प्राप्ति होती है। स्व निरीक्षण में अध्यात्म का होना अत्यंत आवश्यक तत्व है ।

अध्यात्म

अध्यात्म वह है जो आत्मा के अध्यायों का अध्ययन करने लिए प्रेरित करता है । जिसके माध्यम से प्राणी मात्र के प्रति कल्याण की भावना स्वतः ही उत्पन्न होने लगती है ।

अध्यात्म में भौतिक अभौतिक दोनों प्रकार के साधनों की आवश्यकता ही नहीं होती है उसका मूल साधन और साधना का केंद्र स्वय का चित्त  होता है  जो चित्त वृत्तियां पर नियंत्रण करने में सक्षम हो जाता है ।*

अध्यात्म के क्षेत्र में भौतिक उपकरणों की जरूरत ही नहीं होती है वहां तो -

योग, ध्यान, भाव,  परिणाम, आत्मा, स्वाध्याय , चित्त आदि अंतः उपकरण

एवम गुरु, गुरु चर्या, चारित्र, ज्ञान ,तप, साधना, ग्रंथ, सत्संगति इसके बाह्य उपकरण के रूप में कार्य करते हैं ।

अतः कहा जा सकता है कि मानव आधात्मिक साधना से सुरक्षित है

क्योकि भौतिक साधनों से मुख्य रूप से आत्मा के आध्यात्म का घात होता है ।

कलिकाल के मानव का मन बहुत जल्दी चंचल एवम पतित भी हो जाता है । साधना को रोक साधनों के उपयोग से अपने साध्य से भृमित हो जाता है

भौतिक साधन संयम को भंग कर असंयम को उत्पन्न करने में निमित्त बन जाते हैं। साधनों के नाम --

टेलीविजन के असंयमित सीरियल और कामुक चित्र

मोबाइल

इंटरनेट (अंतः जाल)

अध्यात्म का संबंध मन से होता है मन ही इंद्रियों का राजा होता है अर्थात छठी इंद्रिय जिस पर आधारित है। पांचों इंद्रियां यदि मन में आध्यात्मिकता का गुणारोपण वहो जाता है तो इंद्रियां संतुलित हो जाती हैं जो मानव के  मन वचन के सवांगीण विकास में सहायक होकर मानव जीवन को  लब्धियों से युक्त बना देता है ।

आधुनिकता मानव मन पर भौतिकता विषय भोग की इच्छाएं,  असंतुष्टि और वाञ्छाओं इच्छाओं के प्रति जिज्ञासा उत्पन्न करने में सहायता प्रदान करता है ।

अध्यात्म  मानव जीवन को सफल एवं संतुष्ट बनाकर दर्शन ज्ञान चारित्र को उच्च शिखर तक पहुंचाती है।

अध्यात्म आत्मा से परमात्मा बनने का एक सोपान है जो आत्मा को बहिर्मुखता से अंतर्मुखता  की ओर ले जाता है जो जीव की युक्ति पूर्वक मुक्ति दिलाने में सहायक है ।

* वही आधुनिकता मानव की अंतर्मुखता से  बहिर्मुखता की ओर लाती है ।

जो संसार को बढ़ाने तथा मानव जीवन को असंतुष्टीकरण की ओर ले जा उसे असंवेदनशील बना देती है यथा मानव के प्रति व्यक्तिगत संबंधों के प्रति, सामाजिकता के प्रति, परमार्थ के प्रति आदि अनेक असंवेदनशीलता उत्पन्न हो जाती है।

आध्यात्मिकता मानव को अभ्यस्त बनाती है ---आत्म सुख के प्रति

किंतु आधुनिकता व्यस्त बनाती है- स्वार्थ के प्रति ।

डॉ आशीष जैन शिक्षाचार्य